./data/phi0914/phi00121/phi0914.phi00121.perseus-lat1.xml
Titus Livius (Livy)
colunt autem circa utramque       ripam Rhodani; sed diffisi citeriore agro arceri Poenum posse, ut flumen pro       munimento haberent omnibus ferme suis trans Rhodanum traiectis ulteriorem ripam       armis  obtinebant  ceteros accolas fluminis Hannibal et eorum ipsorum quos sedes suae       tenuerant simul perlicit donis ad naves undique contrahendas fabricandasque,       simul  et ipsi traici exercitum levarique quam primum  regionem       suam tanta  hominum            urgente turba cupiebant  itaque ingens coacta vis navium est lintriumque temere ad vicinalem       usum paratarum; novasque alias primum Galli inchoantes cavabant ex singulis       arboribus,  deinde et ipsi milites simul copia       materiae simul facilitate operis inducti alveos informes, nihil, dummodo innare       aquae et capere onera possent, curantes, raptim quibus se suaque transveherent,       faciebant